《弟观喜董稼山至有诗因次韵二首》
宋代·陈著

误辱高轩访子云，须知我自是玄真。
石心已落千寻海，霜鬓难留一发春。
门外道途新旧眼，兵前朋友死生身。
如今聚首休轻别，他日黄金枉铸人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。